CELEX: 31989H0350
Language: el
Date: 1989-05-10 00:00:00
Title: 89/350/ΕΟΚ: Σύσταση της Επιτροπής της 10ης Μαΐου 1989 για την καθιέρωση κάρτας του ευρωπαίου πολίτη ηλικίας 60 ετών

Avis juridique important

|

31989H0350

89/350/ΕΟΚ: Σύσταση της Επιτροπής της 10ης Μαΐου 1989 για την καθιέρωση κάρτας του ευρωπαίου πολίτη ηλικίας 60 ετών  

Επίσημη Εφημερίδα αριθ. L 144 της 27/05/1989 σ. 0059 - 0061

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 10ης Μαΐου 1989  για την καθιέρωση κάρτας του ευρωπαίου πολίτη ηλικίας 60 ετών  (89/350/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 155,  Εκτιμώντας:  ότι η Κοινότητα έχει ως αποστολή να συνενώνει όλο και στενότερα τους ευρωπαϊκούς λαούς και ότι, για το σκοπό αυτό, πρέπει να ευνοηθεί η καλύτερη γνώση και κατανόηση μεταξύ των πολιτών της Κοινότητας ώστε να έχει κάθε ένας τη δυνατότητα να συνειδητοποιεί την κοινοτική διάσταση·  ότι, ειδικότερα, πρέπει να ενθαρρύνονται οι ηλικιωμένοι να επωφελούνται περισσότερο από τις δυνατότητες προσωπικής καλλιέργειας που υπάρχουν στα διάφορα κράτη μέλη και, με τον τρόπο αυτό, να διευκολύνεται η αυτονομία τους και η μεγαλύτερη συμμετοχή τους στην κοινωνική ζωή·  ότι για τους πολίτες ηλικίας άνω των 60 ετών οι οποίοι δυνάμει των άρθρων 7, 48, 52 και 59 της συνθήκης ΕΟΚ έχουν στα κράτη μέλη στα οποία ευρίσκονται τα ίδια πλεονεκτήματα με τα πρόσωπα της ίδιας κατηγορίας που είναι υπήκοοι αυτών των κρατών μελών όσον αφορά τα μέσα μαζικής μεταφοράς και τις πολιτιστικές δραστηριότητες, η καθιέρωση ευρωπαϊκής κάρτας θα διευκολύνει και θα καταστήσει περισσότερο εμφανή την άσκηση του δικαιώματος αυτού·  ότι η δημιουργία της κάρτας αυτής προτάθηκε από την Επιτροπή στην ανακοίνωσή της για την κοινοτική δράση στον τομέα του τουρισμού που διαβιβάστηκε στο Συμβούλιο στις 3 Ιανουαρίου 1986 (1) και ζητήθηκε επίσης από το Ευρωπαϊκό Κοινοβούλιο στο ψήφισμά του της 14ης Μαΐου 1986 σχετικά με κοινοτική δράση για τη βελτίωση της θέσης των ηλικιωμένων (2)·  ότι η δημιουργία ευρωπαϊκής κάρτας εντάσσεται, εξάλλου, στο πλαίσιο της Ευρώπης των πολιτών, της οποίας η υλοποίηση περιλαμβάνεται στις προτεραιότητες δράσης του Ευρωπαϊκού Συμβουλίου και της Επιτροπής, όπως διατυπώθηκε στην ανακοίνωση της Επιτροπής «Ευρώπη των πολιτών» προς το Ευρωπαϊκό Κοινοβούλιο της 24ης Ιουνίου 1988 (3),  ΔΙΑΤΥΠΩΣΕ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  Συνιστάται στα κράτη μέλη:  - να λάβουν τα μέτρα που είναι αναγκαία για τη δημιουργία κάρτας του ευρωπαίου πολίτη ηλικίας άνω των 60 ετών με τα υφιστάμενα πλεονεκτήματα όσον αφορά τα μέσα μαζικής μεταφοράς και τις πολιτιστικές δραστηριότητες,  - να δημιουργήσουν κάρτα σύμφωνα με το υπόδειγμα που περιλαμβάνεται στο παράρτημα με σκοπό να τεθεί στη διάθεση των σχετικών προσώπων με τον καταλληλότερο τρόπο,  - να λάβουν όλα τα πρόσφορα μέτρα για την ενημέρωση των σχετικών διοικήσεων και υπηρεσιών που καλούνται να παρέχουν πλεονεκτήματα και εκπτώσεις στους κατόχους της κάρτας αυτής.  Άρθρο 2  Συνιστάται στα κράτη μέλη να θέσουν σε κυκλοφορία την κάρτα το αργότερο την 1η Ιανουαρίου 1991.  Άρθρο 3  Τα κράτη μέλη ανακοινώνουν στην Επιτροπή τα πλεονεκτήματα και τις εκπτώσεις που ισχύουν στο έδαφός τους για τα σχετικά πρόσωπα καθώς και τις υπηρεσίες στις οποίες εναπόκειται η χορήγηση της κάρτας.  Με βάση τις πληροφορίες αυτές, η Επιτροπή καταρτίζει οδηγό για τους ηλικιωμένους.  Άρθρο 4  Τα κράτη μέλη ενημερώνουν, πριν από την 1η Μαρτίου 1991, την Επιτροπή για τα μέτρα που έλαβαν με σκοπό την εφαρμογή της παρούσας σύστασης.  Βρυξέλλες, 10 Μαΐου 1989.  Για την Επιτροπή  Βάσω ΠΑΠΑΝΔΡΕΟΥ  Μέλος της Επιτροπής  (1) ΕΕ αριθ. C 114 της 14. 5. 1986, σ. 7.  (2) ΕΕ αριθ. C 148 της 16. 6. 1986, σ. 61.  (3) COM(88) 331 τελικό.  ΠΑΡΑΡΤΗΜΑ  ΟΜΟΙΟΜΟΡΦΟ ΥΠΟΔΕΙΓΜΑ ΤΗΣ ΕΥΡΩΠΑΪΚΗΣ ΚΑΡΤΑΣ  ΣΧΗΜΑ ΚΑΙ ΔΙΑΣΤΑΣΕΙΣ  Είτε με τη μορφή διαβατηρίου, είτε με τη μορφή πλαστικοποιημένου δελτίου ταυτότητας  (εμπρόσθια όψη)  1.2 //  //  // ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ   //  // ΚΡΑΤΟΣ ΜΕΛΟΣ  //  //  //  //  //  //  //  //  //  //  //  //  //  //  // Κύριο χρώμα μπλε και   //  // κίτρινα άστρα.  //  //  //  //  //  //  //  //  //  //  //  //  //  //  //  //  //  //  //  //  //  //  // Ο  κάτοχος της παρούσας κάρτας έχει τα πλεονεκτήματα που υπάρχουν στα κράτη μέλη της ΕΟΚ για τα πρόσωπα άνω των 60 ετών ως προς τα μέσα μαζικής μεταφοράς και τις πολιτιστικές δραστηριότητες.   //  1.2.3 //   //   //  //   //   //  1.2 // Κάρτα σύμφωνη με τη σύσταση 89/350/ΕΟΚ της Επιτροπής της 10ης Μαΐου 1989.   // (οπίσθια όψη)  1.2 //  //  //  //  //  //  //  //  //  //  //  //  //  // ΦΩΤΟΓΡΑΦΙΑ   // Επώνυμο:   //   // Όνομα:   //   // Ημερομηνία γεννήσεως:   //   // Ιθαγένεια:   //   // Διεύθυνση:   //  1.2 //  //  //  //  //  //  //  //  //  // (Σφραγίδα της εκδίδουσας αρχής)   //  //  //  //  //  //  //  // (Ημερομηνία χορήγησης)